Tensionet izraelito-palestineze
Arrestohen qindra palestinezë pas njohjes nga SHBA të Jeruzalemit si kryeqytet i Izraelit
Qindra palestinezë janë arrestuar në protestat e dhunshme që kanë pasuar planet e Uashingtonit për të zhvendosur ambasadën amerikane në Jeruzalem. Palestinezët dhe izraelitët po përplasen edhe një herë me njëri-tjetrin me gurë e gaz lotsjellës, ndërsa numri i të vdekurve rritet. Më shumë hollësi sjell materiali në vazhdim. Këto pamje filmike të regjistruara me telefon celular më 15 dhjetor tregojnë 17 vjeçaren Ahed Tamimi tek godet dy ushtarë izraelitë. Dje një gjykatë ushtarake vendosi që ajo, së bashku me nënën dhe kushurirën e saj të cilat gjithashtu shfaqen në video, të qëndrojnë në paraburgim deri të enjten. Pas arrestimit lidhur me videon që u përhap me shpejtësi në internet, kjo është hera e dytë që për Ahed Tamimin zgjatet koha e paraburgimit. "”, thotë Gabi Laski avokate e familjes. Që kur Presidenti amerikan Donald Trump njoftoi njohjen e Jeruzalemit si kryeqytetin e Izraelit më 6 dhjetor, në territoret palestineze janë rritur tensionet. Mes palestinezëve dhe izraelitëve ka patur përplasje të dhunshme me pasojë 12 të vrarë dhe qindra palestinezë të arrestuar. "”, thotë Azhar Abu Srour, banore e Betlehemit. Dje në mesin e një grupi izraelitësh që protestonin ndaj Hamasit ishte ligjvënësi i krahut të djathtë Oren Hazani. Grupi bllokoi përkohësisht autobusët që transportonin të afërmit e të burgosurve palestinezë që ndodhen në një burg izraelit. Oren Hazani hipi në autobus dhe nisi të ofendojë familjarët. "”, tha Oren Hazani ligjvënës izraelit i partisë Likud. Hamasi, grupi militant me i fuqishëm në Rripin e Gazës, ka dënuar sjelljen e Izraelit pas konfrontimeve që kanë përfshirë palët.